Diari Oficial de la Generalitat Valenciana


Sumari del DOGV 2615, del 30-10-1995 (1995/836569)

ORDRE de 28 de setembre 1995, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/28/(3)/dof/vci/html**

### Dades del document

Número de DOGV
:   2615

Data del DOGV
:   30-10-1995

Secció del DOGV
:   DISPOSICIONS GENERALS

Número del document
:   1995/836569


Data del document
:   28-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 28 de setembre 1995, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat.   
Vistos els expedients incoats a instància dels titulars dels centres docents privats que s'allisten en l'annex, per les quals sol·liciten la modificació de l'autorització, per canvi de titularitat dels centres.  
Atés que en cada expedient s'ha aportat un document públic atorgat davant notari on es fan constar la cessió i acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria de Cultura, Educació i Ciència.  
Atés que els nous titulars declaren no trobar-se en cap dels supòsits relacionats a l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.  
Atés que els expedients han sigut tramitats per les direccions territorials corresponents i que aquestes, a la vista dels informes favorables de la Unitat d'Inspecció Educativa, eleven propostes favorables al que es sol·licita.  
Vist el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris, el Reial Decret 321/1994, de 25 de febrer, sobre autorització a centres docents privats d'ensenyaments artístics (BOE de 6 d'abril), l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de febrer de 1993), sobre procediment per a sol·licitar l'accés, la renovació o modificació dels concerts educatius i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització, per canvi de titularitat, dels centres docents privats que s'allisten en l'annex en els termes que s'hi especifiquen.  
Segon  
D'acord amb el que es disposa en l'apartat vint-i-tres de l'Ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat, introduint-hi les modificacions que per aquesta ordre s'acorden. Amb aquest finalitat, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a que fa referència aquesta ordre.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-la prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 28 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS  
ANNEX   
Centre: Centro de Música Esther.  
Domicili: passeig de Concepció Arenal, 16-Baix.  
Localitat: Burjassot.  
Província: València.  
Codi: 88174116.  
Anterior titular: Antonio Roig Rochera i Esther Bernat Agut.  
Nou titular: Escuela de Música Esther Bernat, SL.  
Centre: Santo Domingo Savio (centre concertat).  
Domicili: carrer de Toledo, 26,  
Localitat: Petrer.  
Província: Alacant.  
Codi: 51034521.  
Anterior titular: ángel Acedo Sánchez.  
Nou titular: Colegio Domingo Savio, SAL.


Còpia Permalink ELI